Mon'xachem Mol Kitem?
 Kaim kall adim, Chimbel vattarantlea Bal Niketonant ek vichitruch ani kallzak pill ghalpa sarki ghoddnni ghoddli. Niketonant aslolea sabar bhurgeam modem eka att mhoineachea ballkacho-i aspav aslo. Ballkachem nanv Rosy. Niketonant bhurgeancho samball, dekh-ball korpi ayen (ayah) tea disa Rosyk bhoroytoch, taka pallnneant dovorche bodlek zom'niruch dovorlem ani uprant aplea fuddlea vavrak lagli. Kaim vell sortoch, jea zagear Rosyk dovorlelem, thoimsor katt-muyo pavun sorleo. Aplea mukhar jem kitem asa tem monis kay anik kitem, hem tea katt-muyank kiteak poddun vechem? Tannim vell ogddainastana khoinchi-i vost ghansavchi toxem Rosyk-ui ghansaunk survat keli. Rosy katt-muyanchem jevonn-khann zata tem Niketonantlea her bhurgeamni dolle bhorun pollelem. Tannim vegim-vegim hi khobor ayechea kanar ghali. Aya kopdde dhutali te thoinch soddun Rosyxim aili. Polle zalear, katt-muyamni Rosyk khaun ordem mel'lem kel'lem. Oxea vellar Rosyk koslench vaitt ghoddchem nhoi ani tea sombondan Niketonachem nanv pirddear zaunchem nhoi hea hetun, bhurgeak hospitolant vhorche khatir, tea disa Niketonant pallier asleli nors ani Ayah sumara bhaile taktiken bhaddeachi gaddi sodunk laglim. Tevtten tim gaddi sodpachi itlo vell khottpott kortat mhonnosor, hevtten mornnan Rosyk aple vengent ghetlem.
 Att mhoineanchem Rosy, apnnak zolma ghatleleache bezobabddarekuch lagun tea Bal Niketonant pavlem ani xekim Bal Niketonant nokri kortele ayeche-i bezobabdarek lagun katt-muyanchem jevonn tharlem. Sasnnak somplem. Ayek nokreveli sthogit (suspend) keli.
 Aya Bal Niketonant nokri kortali ti aplea pott khatir. Duddvanchea mogan. Avoyponnachea mogan bhurgeancho samball korpachea promannik hetun nhoi oxem dista. Tech khatir, Rosy sarkem att mhoineanchem balllok tika aplem koxem kednach disunk na. Apunn nokrek lagot porian Niketonantlea bhurgeank ti aplea pottache ani udorposnnachech nodrentlen pollet aili. Niketonantlea bhurgeancho mon'xallo husko zo asunk zay aslo to soddun ti duddvancheach huskean nokri kortali. Tiche oxe torechea dhoronnakuch lagun Rosy ballkachem moronn zalem.
 Rosy ballok tor te ayechench bhurgem zal'lem zalear tika Rosycho kitlo husko ascho naslo? Ek avoy aplea bhurgeak zo sumara bhailo mog dita, te poros-ui odik mog ti Rosycher rokoytoli asli. Punn tem aplea kusveachem bhurgem nhoi tech khatir te ayek tea ballka vixim koslench apleponn naslem. Hem apleponn naslem dekhunuch Rosyk tinnem painneant dovorchem soddun zom'nir dovorlem. Katt-muyamni tacho jiv ghetlo. Te ayek kitem bhoglem? Apleachi nokri gel'leachem dukh bhoglem.
 Az somazant konnak-ui mol-mhotv asa zalear vostunk. Duddvank. Hea duddvank ani sonvsari vostunk lagun monis apunn, apleach huskeant gul'l zal'lo dista. Hech karonna khatir tache nodrentlean aplea sangati mon'xachem mol-mhotv denvlam. Dekhunuch az tache jinnent konnak-ui unneantlem unnem mhotv aschem vo mol aschem zalear tem mon'xakuch. Bal Niketonantlea bhurgeancho tor oxe ritin samball zata zalear, dubhava viret hea bhurgeank bhurge pirayer apnnak zay axil'lo mog mellchoch na. Somazant tim ghoddonk zay aslele nodrentlean ghoddchim nant. Tanchi seva korteleanche nodrentlean tim-ui mol-mhotv naslelinch mon'xam thartelim. Tea bhurgeanchi apulki ani mog nastana-i tim tanchi besarmayen seva kortelim. Punn te sevecho tea bhurgeank tori aple akarnneche nodrentlean faido kitem?
 Bal Niketonant vavurteleank aplea hatant aslelim bhurgim aplim oxim kednach dischim nant. Ani disle bogor tanche koddlean tankam goroz to mog favchona. Azilamni vavurteleank tori tim zanntim aplim konnxim dista?
 Mon'xam mon'xacho monisponnache nodrentlean vichar korpak favo!
 Subscribe to: Post Comments (Atom)
- ► 2013 (42)
- ► 2012 (16)
- ► 2011 (20)
- ► 2010 (21)
- ► 2009 (26)
(29)
(14)
- Duxtt Zon'var! Mon'xantlem!
 - Mel'le Kuddik Okman Ho?
 - Gõykar Orde Tokleche?
 - Favona Tem Mellona?
 - Obsoegank Guneanvkari Konn?
 - 'Tum Konknni Pustok Kiteak Kaddina? '
- gõYkarancho Otmo!
 - Mon'xachem Mol Kitem?
 - ▼ July (14)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 